ພວກຄົນເຂົ້າເມືອງ 42 ຄົນ ໄດ້ຖືກຊ່ອຍເຫຼືອ ຂຶ້ນກຳປັ່ນລຳນຶ່ງ ເດີນທາງເຂົ້ານ່ານນ້ຳ ຂອງອີຕາລີ
ກັບຕັນຂອງກຳປັ່ນດັ່ງກ່າວ ທ່ານນາງຄາໂຣລາ ແຣັກຄີຕ ໄດ້ກ່າວຢູ່ໃນທວີດເຕີ້ ວ່າ ທ່ານນາງ ບໍ່ມີທາງເລືອກອື່ນໃດ.
ກຳປັ່ນໃຫ້ຄວາມຊ່ອຍເຫຼືອດ້ານມະນຸດສະທຳ ລຳນຶ່ງຂອງເຢຍຣະມັນ ທີ່ບັນທຸກພວກ ຄົນເຂົ້າເມືອງ 42 ຄົນ ທີ່ຖືກຊ່ອຍຊີວິດຂຶ້ນມາໄດ້ ຢູ່ນອກຝັ່ງຂອງລີເບຍ ໄດ້ເດີນທາງ ໄປເຖິງນ່ານນ້ຳຂອງອີຕາລີ ໂດຍຂັດຂືນຕໍ່ຄຳສັ່ງຕ່າງໆ ຈາກໂຣມ ບໍ່ໃຫ້ເຂົ້າໄປຫຍຸ້ງກ່ຽວ ຈົນມາເຖິງຕອນແລງວັນພຸດວານນີ້ ກຳປັ່ນຊື່ວ່າ Sea-Watch 3 ໄດ້ຢຸດຢູ່ນອກ ຝັ່ງໃກ້ໆ ກັບທ່າເຮືອຂອງເກາະລຳເປດູຊາ ກັບຕັນຂອງກຳປັ່ນດັ່ງກ່າວ ທ່ານນາງຄາໂຣລາ ແຣັກຄີຕ ໄດ້ກ່າວຢູ່ໃນທວີດເຕີ້ ວ່າ ທ່ານນາງ ບໍ່ມີທາງເລືອກອື່ນໃດ ກຳປັ່ນນີ້ ປະຕິບັດການໂດຍອົງການ Sea-Watch ທີ່ບໍ່ຫວັງຜົນກຳໄລ ໄດ້ໃຊ້ເວລາຢູ່ໃນທະເລສອງສັບປະດາ ໃນເວລາທີ່ບໍ່ມີ ປະເທດໃດ ໃນຢູໂຣບ ຈະຮັບເອົາການເຂົ້າຈອດຂອງກຳປັ່ນນີ້ ທ່ານນາງ ແຣັກຄີຕ ໄດ້ກ່າວໃນທວີດເຕີ້ວ່າ ໃນເວລາຕໍ່ມາ ທ່ານນາງໄດ້ນຳເອົາບັນທຶກວີດີໂອ ລົງໃນທວີເຕີ້ ຊຶ່ງທ່ານນາງ ກ່າວວ່າ ທາງການຂອງອີຕາລີ ໄດ້ຂຶ້ນມາເທິງກຳປັ່ນ ເພື່ອກວດສອບເອກກະສານ ແລະໜັງສື ເດີນທາງຂອງພວກລູກເຮືອ ລັດຖະມົນຕີກະຊວງພາຍໃນຂອງອີຕາລີ ທີ່ຕໍ່ຕ້ານຄົນເຂົ້າເມືອງ ໄດ້ໃຫ້ຄຳສັນຍາວ່າ ຈະປັບໄໝ ຈັບກຸມ ແລະຍຶດ ກຳປັ່ນລຳໃດ ທີ່ເຂົ້າມາໃນນ່ານນ້ຳ ຂອງອີຕາລີ ໂດຍບໍ່ ໄດ້ຮັບອານຸຍາດ ທ່ານຊາລວີນີ ໄດ້ກ່າວໄປວ່າ ທ່ານໄດ້ກ່າວຫາຊ້ຳແລ້ວຊ້ຳອີກ ພວກກູ້ໄພໃຈບຸນ ໃນການພົວພັນກັບການກະທຳຜິດ ກັບພວກລັກລອບຂົນສົ່ງຄົນດ້ວຍການລໍຖ້າຢູ່ນອກຝັ່ງຂອງລີເບຍ ເພື່ອຮັບເອົາພວກຄົນ ເຂົ້າເມືອງຂຶ້ນຈາກເຮືອຕ່າງໆທີ່ບໍ່ເໝາະສົມສຳລັບແລ່ນທະເລ ທີ່ອາດຈະບໍ່ສາມາດແລ່ນ ໄປຮອດທະວີບຢູໂຣບໄດ້